Diari Oficial de la Generalitat Valenciana


Sumari del DOGV 656, del 08-09-1987 (1987/809534)

DECRET 103/1987, de 7 de setembre, del Consell de la Generalitat Valenciana, pel qual són traspassats òrgans de la Presidència a la Conselleria d'Administració Pública.
------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1987/09/07/103/dof/vci/html**

### Dades del document

Número de DOGV
:   656

Data del DOGV
:   08-09-1987

Secció del DOGV
:   DISPOSICIONS GENERALS

Número del document
:   1987/809534


Data del document
:   07-09-1987

Organisme emissor
:   Presidència de la Generalitat

Tipus de document
:   Decret

Decret 103/1987, de 7 de setembre, del Consell de la Generalitat Valenciana, pel qual són traspassats òrgans de la Presidència a la Conselleria d'Administració Pública.  
Atés que han estat traspassades determinades funcions i competències de la Presidència de la Generalitat a la Conselleria d?administració Pública, en virtut del Decret 35/1987, de 4 de setembre, del President de la Generalitat, fins que s'aproven les modificacions necessàries en els Reglaments Orgànics respectius, cal que determinats Organs de la Presidència que exercien aquestes funcions passen a integrar-se en la Conselleria d?administració Pública.  
A aquests efectes, i en execució de les facultats atribuïdes al Consell per l'article 69 de la Llei 5/1983, de 30 de desembre, de Govern Valencià, i amb la deliberació prèvia del Consell en sessió celebrada el dia 7 de setembre de 1987, a proposta del Conseller d?administració Pública i del President,  
DECRETE:  
Article primer  
El Secretariat del Govern, previst en els articles 36 i següents del Reglament Orgànic i Funcional de la Presidència aprovat per Decret 152/1985, de 4 d'octubre, del Consell de la Generalitat Valenciana, s'integra en la Conselleria d?administració Pública, mantenint la mateixa categoria i el mateix rang que ostenta en la actualitat.  
Article segon  
La Direcció General d'Interior, que a hores d'ara és un òrgan de la Subsecretaria Tècnica de la Presidència, prevista en els articles 19 i següents del Reglament Orgànic i Funcional abans esmentat, s'integra en la Conselleria d?administració Pública.  
DISPOSICIO TRANSITORIA  
En ambdós casos, i mentre que no s'efectuen les adaptacions necessàries en el Reglament Orgànic de la susdita Conselleria, els òrgans traspassats mantindran les mateixes unitats de què consten actualment, tal com venen recollides en els preceptes esmentats del Reglament Orgànic i Funcional de la Presidència, seguint-ne al front els mateixos titulars, i mantenint-se les mateixes dotacions de mitjans personals i materials que actualment hi serveixen.  
DISPOSICIO DEROGATORIA  
Queden derogades totes les disposicions d'igual o inferior rang que s'oposen al que preveu aquest Decret.  
DISPOSICIO FINAL  
Aquesta disposició entrarà en vigor el mateix dia de la publicació en el Diari Oficial de la Generalitat Valenciana.  
València, 7 de setembre de 1987.  
El President de la Generalitat,   
JOAN LERMA I BLASCO  
El Conseller d?administració Pública,   
JOAQUIN AZAGRA ROS


Còpia Permalink ELI